Šahovski simboli u Unicodeu
Šahovski simboli dio su Unicodea. Znakovi iz Unicodea mogu se koristiti da bi se prikazale šahovske figure umjesto slika. Ovo omogućava: Korištenje šahovske algebarske notacije koja zamjenjuje slovo koje stoji pored simbola, npr. ♘c6 umjesto Nc6. Ovo također omogućava da se potezi mogu čitati nezavisno od jezika (šahovska algebarska notacija inače bi prikazala puna imena i skraćenice na različitim jezicima). Pisanje i korištenje simbola koristeći tekstualni uređivač ili program za obradu teksta umjesto grafičkog programa za uređivanje. Kako bi se ovi simboli prikazali ili odštampali, na računaru je potrebno imati instaliran barem jedan ili više fontova koji dobro podržavaju Unicode, s tim da dokument (veb-stranica, dokument programa za obradu teksta, itd) mora koristiti jedan od tih fontova.